Mõtsan jäi hindä vindläste iist käkmisest aigu ülõ ja sõs sai kõvva viina aetus. Esi ta es juu - juumise jaos olliva vindläse ja kommunisti, tuu viin müüdi naile maaha. Kopkide iist sai sõs laskõ turo päält tsialihha tuvva, kõgõ pekitsemat. A aigu jäi õks pallo üle - koton olõs tüüd rabanu, a midä sa tan mõtsan tiit? - ja sõs lui Ilmar raamatit, näütüsõs Tolstoi "Sõta ja rahho". Ja muidoki Piibli sai ta mito kõrda läbi lukõ. Ja tull vällä, et Jummalale miildüs, ku Piiblit loetas - paar kõrda võtse Jummal julgeoleku meestel - no sõs kutsti julgeolekus, selet Ilmar, nüüd om kapo - haarangide ja roitmise pääl mõistuse är...